b"\n_START_ARTICLE_\nNivell macrosc\xc3\xb2pic\n_START_PARAGRAPH_\nEn f\xc3\xadsica, el nivell macrosc\xc3\xb2pic \xc3\xa9s el nivell de descripci\xc3\xb3 en qu\xc3\xa8 la posici\xc3\xb3 o estat f\xc3\xadsic concret de les part\xc3\xadcules que integren un cos pot ser resumit en una equaci\xc3\xb3 d'estat que nom\xc3\xa9s inclou magnituds extensives (volum, longitud, massa) i magnituds intensives mitjana (pressi\xc3\xb3, temperatura). Normalment degut a la gran mida de l'esmentat sistema poden menysprear els efectes qu\xc3\xa0ntics i poden usar la mec\xc3\xa0nica estad\xc3\xadstica cl\xc3\xa0ssica i les lleis de Newton com a bona aproximaci\xc3\xb3. Igualment l'energia total del sistema es pot considerar com una magnitud cont\xc3\xadnua en lloc de com una magnitud quantitzada. Estenent la definici\xc3\xb3 es parla d'objecte o fenomen macrosc\xc3\xb2pic quan les dimensions geom\xc3\xa8triques o la magnitud f\xc3\xadsica sobrepassen d'una certa mida. Normalment tots els objectes visibles a simple vista s\xc3\xb3n a tots els efectes macrosc\xc3\xb2pics, en oposici\xc3\xb3 als objectes microsc\xc3\xb2pics i els fen\xc3\xb2mens microsc\xc3\xb2pics, no visibles a simple vista i on la mec\xc3\xa0nica qu\xc3\xa0ntica pot tenir un paper important, en la seva descripci\xc3\xb3."